**ОДОБРЯВАМ:………… П\*………..** \*Заличено обстоятелство на основание чл.2 от ЗЗЛД **Божин Петров Божинов**

*Кмет на Община Тополовград*

ДОКУМЕНТАЦИЯ ЗА УЧАСТИЕ

***в обществена поръчка чрез събиране на оферти с обява по чл. 187 във връзка с чл. 20, ал.3, т. 2 от Закона за обществените поръчкa с предмет:***

***“Доставка на канцеларски материали за нуждите на Общинска администрация - Тополовград 2020 г.по две обособени позиции:***

***Обособена позиция №1: „Доставка на хартия, офис консумативи и канцеларски материали за нуждите на община Тополовград”***

***Обособена позиция №2: „Доставкa на съвместими консумативи за принтери, тонер за зареждане и рециклиране на тонер касети”***

*2020 г.*

**УВАЖАЕМИ ДАМИ И ГОСПОДА,**

Община Тополовград, на основание чл.20, ал.3, т.2от ЗОП и във връзка с необходимостта от избор на изпълнител за доставка на канцеларски материали и съвместими консумативи за принтери, тонер за зареждане и рециклиране на тонер касети за нуждите на Община Тополовград, Ви кани да представите оферта в срок до 16:00 часа на 21.02.2020г.,съгласно условията на настоящата документация, изискванията на ЗОП и ППЗОП.

**1. Наименование на Възложителя : ОБЩИНА ТОПОЛОВГРАД**

**2. Обект, предмет и кратко описание на поръчката**

**2.1. Обект** на настоящата обществена поръчка е доставка на стоки по смисъла на чл. 3, ал. 1 т. 2 от ЗОП.

**2.2. Предметът** на обществената поръчка е:

***“Доставка на канцеларски материали за нуждите на Общинска администрация - Тополовград 2020 г.по две обособени позиции:***

***Обособена позиция №1: „Доставка на хартия, офис консумативи и канцеларски материали за нуждите на община Тополовград”***

***Обособена позиция №2: „Доставка на съвместими консумативи за принтери, тонер за зареждане и рециклиране на тонер касети”***

Предметът на поръчката е подробно описан в Техническата спецификация.

Участникът трябва да представи каталог на артикулите, които са сходни с предмета на поръчката. Каталогът да бъде предоставен на хартиен или електронен регистър.

Тези артикули, които не се съдържат в техническата спецификация, но се съдържат в каталога на участника, ще бъдат закупувани по каталожни цени с приложения процент търговска отстъпка, посочен от участника.

**Забележка:**

1. **Посочените количества са прогнозни и не са обвързващи за Възложителя;**
2. **Всеки участник може да участва за една или за всички обособени позиции;**
3. **Когато кандидатства за повече от една обособена позиция, участникът трябва да попълни документи – техническо и ценово предложение за всяка една обособена позиция;**

**2.3. Описание на обществената поръчка и ред на възлагане**

Настоящата поръчка се обявява във връзка с необходимостта от канцеларски материали за община Тополовград и доставка на съвместими консумативи за принтери, тонер за зареждане и рециклиране на тонер касети. Поръчката съдържа стоки от списъка по чл. 12, ал. 1 от Закона за обществените поръчки и тяхното отделяне в обособена позиция, с цел запазване на поръчката по обособената позиция за специализирани предприятия и хора с увреждания е нецелесъобразно поради формиращата се ниска прогнозна стойност на обособена позиция.

Доставката включва следните артикули:

|  |  |  |  |
| --- | --- | --- | --- |
| Наименование |  | бр. | CPV код |
| Заповеди за командировка, 100 листа | кочан | 10 | 22814000 |
| Молба за отпуска | кочан | 10 | 22814000 |
| Искане за материали, средно химизирани | кочан | 30 | 22814000 |
| Искане за материали, голямо химизирани | кочан | 5 | 22814000 |
| Пътни листи | кочан | 15 | 22814000 |
| Разходен касов ордер | кочан | 30 | 22814000 |
| Складова разписка, средна, химизирани | кочан | 40 | 22814000 |
| Складова разписка, голяма, химизирани | кочан | 10 | 22814000 |
| Архивни кашони | бр | 20 | 44617100 |
| Кламери 33мм., поцинковани, 100бр. | кутия | 130 | 30197220 |
| Кламери 50мм.,поцинковани ,50бр. | кутия | 35 | 30197220 |

При подписване на договора за възлагане на обществената поръчка, изпълнителят се задължава да предостави на Възложителя актуален каталог на предлаганите от него канцеларски материали. Ако в срока на изпълнение на договора каталогът бъде актуализиран и/или отпечатан нов каталог на предлаганите канцеларски материали, изпълнителят се задължава в срок от 3 (три) дни да предостави на Възложителя новия актуален каталог.

**2.4.** Замяна на артикул от предложените канцеларски материали поради настъпили обективни причини (напр. спряно производство, прекратен внос, влошено качество или др. подобни) се извършва след изричното одобрение на Възложителя.

**3. Правно основание:** Максималният разполагаем финансов ресурс на Възложителя за изпълнение на настоящата обществена поръчка е 23 000.00 лв. (двадесет и три хиляди) без ДДС.

Лимитните стойности за включване в поръчката са :

***Обособена позиция №1: „Доставка на хартия, офис консумативи и канцеларски материали за нуждите на община Тополовград” – 15 000.00 лв. без ДДС***

***Обособенапозиция №2: „Доставка на съвместими консумативи за принтери, тонер за зареждане и рециклиране на тонер касети” – 8 000.00 без ДДС;***

Съгласно чл. 20, ал. 3, от Закона за обществените поръчки Възложителите прилагат реда за възлагане чрез събиране на оферти с обява, когато обществената поръчка е с прогнозна стойност при доставки до 70 000 лв. (седемдесет хиляди лева) без ДДС.

**4. Технически спецификации и изисквания към изпълнението**

**4.1. Технически спецификации**

Техническите характеристики, на които трябва да отговарят стоките, предмет на доставка по настоящата обществена поръчка са минимални и са посочени в техническа спецификация, приложена към настоящата документация.

**4.2. Изисквания към изпълнението**

**4.2.1.** Заявяването и доставката на канцеларски материали и зареждане на тонер касети да се извършва периодично според нуждите на възложителя с писмена заявка.

**4.2.2**. Доставката на канцеларските материали и зареждане на тонер касети се извършват на адреса на Възложителя.

**4.2.3**. Участникът трябва да осигури възможност за проследяване и контрол на доставките.

**4.2.4.** Участникът да осигури възможност, при поискване от възложителя, да предоставя справка за заявените и доставени количества канцеларски материали.

**4.2.5.** Доставките се приемат от определените от възложителя лица с приемо-предавателен протокол, към който се прикрепя писмената заявка.

**5. Срок и място на изпълнение на поръчката**

**5.1**. Срокът на договора за възлагане на настоящата поръчка е 12 (дванадесет) месеца.

**5.2**. Място на изпълнение на поръчката е град Тополовград, пл. Освобождение №1

**6. Стойност на поръчката**

**6.1.** Прогнозната стойност на поръчката е в размер на **23 000.00лева без ДДС.**

**6.2.** Офертата не трябва да превишава посочената сума като максимална стойност на обществената поръчка.

**6.3.**Стойността на обществената поръчка включва всички разходи на Изпълнителя за доставка на стоките, предмет на обществената поръчка.

**7. Критерий за възлагане, включително показатели за оценка и тяхната тежест**

Обществената поръчка се възлага въз основа на икономически най-изгодната оферта.

Икономически най-изгодната оферта се определя въз основа на критерия за възлагане **„най-ниска цена“. Когато предложената цена на участниците е равна, комисията провежда публично жребий за определяне на изпълнител между класираните на първо място оферти.**

**Забележка:**

Цените се предлагат в български лева, без включен ДДС, до втория знак след десетичната запетая. Цените включват всички разходи на изпълнителя свързани с изпълнението на поръчката.

**8. Начин на образуване на цената, условия и начин на плащане**

**8.1.** Начин на образуване на цената

**8.1.1.** Предложената единична цена е в лева с точност до втория знак след десетичната запетая.

**8.1.2.** Общата цена за изпълнение на поръчката се формира като сбор от единичните цени на предложените изделия (без ДДС), умножени по съответните количества. В случай, че общата цена не съответства на единичните цени, умножени по съответните количества, за верни ще се приемат предложените цени за отделните артикули.

**8.2.** Условия и начин на плащане

**8.2.1.** Възложителят заплаща стойността на доставените стоки в срок до 30 (тридесет) календарни дни от подписване на приемо-предавателен протокол от представители на възложителя и изпълнителя и надлежно оформена данъчна фактура-оригинал.

**8.2.2**. Плащанията се извършват в български лева, по банков път, по сметка на изпълнителя.

**УСЛОВИЯ ЗА УЧАСТИЕ В ПРОЦЕДУРАТА**

**9. Общи изисквания към участниците**

**9.1.** Участник в настоящата поръчка може да бъде всяко българско или чуждестранно физическо или юридическо лице или техни обединения, което има право да изпълнява дейност, съгласно законодателството на държавата, в която то е установено.

**9.2.** Клон на чуждестранно лице може да е самостоятелен участник в процедурата, ако може самостоятелно да подава оферти и да сключва договори съгласно законодателството на държавата, в която е установен.

**9.3.** Не може да участва в обществената поръчка пряко или косвено дружество регистрирано в юрисдикция с преференциален данъчен режим и свързаните с него лица, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

**9.4.** Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**9.5.** В обществената поръчка едно физическо или юридическо лице може да участва само в едно обединение.

**9.6.** Свързани лица не могат да бъдат самостоятелни участници в обществената поръчка.

**9.7.** Участниците в процедурата могат да ползват подизпълнители, като посочат това обстоятелство в офертата и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

**9.8.** Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**9.9.** Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**10. Административни изисквания към участниците**

**10.1. Не може да бъде участник в обществената поръчка лице, да което е налице някое от обстоятелствата по чл. 54, ал. 1, т. 1-5 и 7 от ЗОП, а именно:**

**10.1.1**. е осъдено с влязла в сила присъда, освен ако е реабилитирано, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

**10.1.2**. е осъдено с влязла в сила присъда, освен ако е реабилитирано, за престъпление, аналогично на тези по т. 1, в друга държава членка или трета страна;

**10.1.3**. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

**10.1.4.** е установено, че:

а) е представило документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставило изискваща се информация, свързана с удостоверяване липсата на основания за отстраняване или изпълнението на критериите за подбор;

**10.1.5.** е налице неравнопоставеност в случаите по чл. 44, ал. 5;

**10.1.6.** е налице конфликт на интереси, който не може да бъде отстранен.

**10.2**. е свързано лице по смисъла на §2, т. 45 от ДР на ЗОП с друг участник в обществената поръчка;

**10.3.** е налице, някое от обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

**10.4.** са налице обстоятелства по чл. 69 от Закона за противодействие на корупцията и за отнемане на незаконно придобитото имущество.

**Забележка!** Основанията по т. 10.1.1, 10.1.2 и 10.1.6 се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**"Конфликт на интереси"** по смисъла на §2, т. 21 от ДР на ЗОП е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка.

Участник, който не отговаря на някое от посочените по – горе изисквания ще бъде отстранен.

**УТОЧНЕНИЕ:** Участник, за когото са налице основания по чл. 54, ал. 1 ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, кадрови мерки, чрез които да се предотвратят нови престъпления или нарушения.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

* Доказването липсата на основанията за отстраняване се извършва по реда на чл. 58 от ЗОП. Документите, чрез които се доказва липсата на основания за отстраняване на участника по чл. 54, ал. 1 от ЗОП:

- При подаване на оферта участникът удостоверява липсата на обстоятелствата по чл. 54, ал. 1 от ЗОП, с приложения образец на декларация - от всички лица по чл. 40 от ППЗОП.

* Когато участникът предвижда участието на подизпълнители при изпълнение на поръчката и/или се позовава на капацитета на трети лица, изискванията по 54, ал.1 от ЗОП се прилагат за подизпълнителите и за третите лица. Подизпълнителите и/или третите лица подават отделни декларации за липса на основания за отстраняване.

Отстраняването на участниците се извършва съобразно изискванията на чл. 57 и чл. 107 от Закона за обществените поръчки.

**УКАЗАНИЯ ЗА ПОДГОТОВКА НА ДОКУМЕНТИТЕ ЗА УЧАСТИЕ**

**11. Указания за подготовка на оферта**

**11.1.** Участниците трябва да проучат всички указания и условия за участие, дадени в документацията за участие. При изготвяне на офертата всеки участник трябва да се придържа точно към обявените от Възложителя условия.

**11.2**. Офертата се изготвя на български език и се представя в един екземпляр на хартиен носител.

**11.3.** Всеки участник има право да представи само една.

**11.4.** Офертата се подписва от лицето/лицата, което/ито притежава/т правото да представлява/т участника или е надлежно изрично упълномощено от законните представители (представя се нотариално заверен препис от пълномощно с нотариално удостоверяване на подписите на лицата, представляващи участника).

**11.5. Офертата включва:**

**11.5.1.** Данни за участника, данни за лицето, което подава офертата, доказателства за съответствие с критериите за подбор (попълва се приложения образец). Когато участникът е обединение, което не е юридическо лице, офертата се подава от името на представителите на лицата, участващи в обединението. Когато за изпълнение на обществената поръчка се предвижда участие на подизпълнители, в офертата се посочват подизпълнителите, видът на работите, които ще извършват, и делът на тяхното участие.

**11.5.2. Техническо предложение** (попълва се приложения образец) съдържащо:

а) предложение за изпълнение на поръчката в съответствие с техническите спецификации и изискванията на възложителя

б) декларация за съгласие с клаузите на приложения проект на договора по чл. 39, ал. 3, б. „в“ от ППЗОП ;

**11.5.3. Ценово предложение** (попълва се приложения образец), с което участникът посочва цената за изпълнение на поръчката. Посочената обща цена за артикулите по техническото предложение е крайна и не подлежи на промяна за целия срок на договора, освен ако промяната не е по-благоприятна за възложителя. Предложената от участника цена включва всички разходи, съпътстващи доставката на стоките, предмет на поръчката, включително транспортните разходи. Посоченият от участника процент отстъпка за артикулите по каталог и които не са включени в Техническото предложение не подлежи на промяна за целия срок на договора.

**11.5.4.** Декларация за липса на обстоятелствата по чл. 54, ал. 1, т. 1, 2 и 7 ЗОП – попълва се приложения образец

**11.5.5.** Декларацията за обстоятелствата по чл. 54, ал. 1, т. 3 - 5 ЗОП (попълва се приложения образец) – подписва се от лицето, което може самостоятелно да представлява участника.

**11.5.6.** Декларация по чл. 6, ал. 2 от Закона за мерките срещу изпирането на пари (ЗМИП) попълва се приложеният образец.

**11.5.7.** Декларация за липса на регистрация в юрисдикция с преференциален данъчен режим - попълва се приложеният образец.

**11.5.8.** Декларация по чл. 54, ал. 2 от Закона за обществените поръчки – попълва се приложения образец;

**11.6.** Срокът на валидност на офертата е 60 дни от датата на подаването й.

**11.6.1.** До изтичането на срока за подаване на офертите всеки участник може да промени, да допълни или да оттегли офертата си.

**11.6.2.** Декларация по чл. 69 от КОМПИ.

Участник ще бъде отстранен от участие за възлагане на настоящата обществена поръчка, ако представи оферта с по-кратък срок за валидност и откаже да го удължи или ако представи оферта с нормален срок, но при следващо поискване от възложителя – откаже да я удължи.

**11.7.Срок за получаване на оферти**:

**11.7.1.** За участие в процедурата участникът следва да представи оферта, изготвена при условията и изискванията, посочени в обявата и настоящата документация, Закона за обществените поръчки и ППЗОП. Същата се представя в срока и на адреса, посочени в обявата и пореда, описан в настоящатадокументация.

**11.7.2.** Офертата трябва да се представи в запечатан непрозрачен плик от участника или от упълномощено от него представител лично или по пощата с препоръчано писмо с обратна разписка. Върху плика, участникът следва да посочи предмета на поръчката,обособената позиция,наименование, адрес за кореспонденция, телефон и по възможност факс и електронен адрес.Офертата се представя в писмен вид, на хартиен носител.Всички документи, които са копия следва да бъдат заверени с надпис "вярно с оригинала", подпис на лицето, което представлява участника.

**11.7.3.**Офертите на участниците ще се приемат всеки работен ден в Деловодството на община Тополовград, Център за информация и услуги, пл. „Освобождение“ № 1, град Тополовград и могат да се представят лично или от упълномощен от Участника представител, по пощата с препоръчанописмо с обратна разписка или чрез куриерска служба на горепосочения адрес, всеки работен ден от 08.00 до 12.00 часа и от 13.00 до 16.00 часа, на 21.02.2019г.

**ОТВАРЯНЕ, РАЗГЛЕЖДАНЕ И ОЦЕНКА НА ОФЕРТИТЕ**

**12. Дата и час на отваряне на офертите.**

**12.1**. Отварянето на офертите ще бъде извършено на датата и в часа, определени в обявата.

**12.2.** При промяна на датата и часа на отваряне на офертите участниците се уведомяват чрез публикуване на съобщение в профила на купувача.

**12.3.** Отварянето на офертите се извършва от комисията, назначена от Възложителя в съответствие с чл. 97 от Правилника за прилагане на Закона за обществените поръчки (ППЗОП) на публично заседание.

**12.4.1**. На публичното заседание на комисията могат да присъстват участниците или техни представители. Представителят на участника се допуска след удостоверяване на неговата самоличност и представяне на съответното пълномощно. Присъстващите представители вписват имената си и се подписват в списък, удостоверяващ тяхното присъствие.

**12.4.2.**Комисията отваря офертите поред на тяхното постъпване и обявява ценовите предложения на участниците.

**12.5. Разглеждане на офертите**

**12.5.1.** Разглеждането на офертите се извършва от комисия на закрито заседание.

Разглеждането на офертите е свързано с установяване на съответствието на участниците с поставените минимални изисквания от Възложителя (критериите за подбор) и критериите за лично състояние (липсата на основания з аотстраняване по чл. 54, ал. 1, т. 1, 2 и 7).

**13. Оценяване на офертите**

**13.1.**Офертите се оценяват въз основа на критерия за оценка, обявен в настоящата документация.

**ОПРЕДЕЛЯНЕ НА ИЗПЪЛНИТЕЛ. ПРЕКРАТЯВАНЕ НА ОБЩЕСТВЕНАТА ПОРЪЧКА. СКЛЮЧВАНЕ НА ДОГОВОР**

**14. Определяне на изпълнител**

За изпълнител на настоящата обществена поръчка се определя участникът, класиран на първо място.

**15. Прекратяване на поръчката**

Възложителят може да прекрати възлагането на поръчката до сключване на договора за възлагане на обществената поръчка, като публикува съобщение на профила на купувача, в което посочва и мотивите за прекратяването.

**16. Договор за възлагане на изпълнението на поръчката**

**16.1.** Възложителят сключва договор за обществена поръчка с определения изпълнител в 30-дневен срок от датата на утвърждаване на протокола на комисията за класиране на участниците.

**16.2.** Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

**16.3.** Договорът за обществена поръчка включва задължително всички предложения от офертата на участника, въз основа на които е определен за изпълнител.

**16.4.** Договорът не се сключва с участник, който при подписване на договора:

а) откаже да сключи договор;

б) не изпълни условията по т. 17.1. или

в) не докаже, че не са налице основания за отстраняване от процедурата.

Офертата на участника става неразделна част от договора.

**16.5.** Изменение на договора за обществена поръчка.

**16.6.** Договорът за обществена поръчка може да бъде изменян по изключение, в случаите по чл. 116, ал. 1, т. 6 от ЗОП, при условие, че след изменението общата стойност на договора не надхвърля праговите стойности по чл. 20, ал. 3 ЗОП.

Участникът, избран за изпълнител следва да представи по Закона за мерките за изпиране на пари следните декларации:

* Писмена декларация в свободен текст по Закона за мерките срещу изпирането на пари

(Обн., ДВ, бр. 27 от 27.03.2018 г., в сила от 31.03.2018 г.), в която участникът следва да декларира дали са налице обстоятелствата по чл.42, ал.2 , т.2, чл.59, ал.1, т.3 и чл.66, ал.2 от ЗМИП.

Забележка:

1) Съгласно чл.42, ал.2 , т.2 от ЗМИП Възложителят следва да изиска представяне от страна на участника писмена декларация с цел установяване дали лицето попада в някоя от категориите почл. 36 от ЗМИП, т.е. вид на политическа личност.

2) Съгласно чл.59, ал.1, т.3 Възложителят следва да изиска представяне от страна на законния представител и от пълномощника на юридическото лице–участник писмена декларация с цел идентифицирането на всяко физическо лице, което е действителен собственик на клиент –юридическо лице или друго правнообразование.

3) Съгласно чл.66, ал.2 Възложителят следва да изиска представяне от клиента или от неговия законен представител или пълномощник писмена декларация с цел изясняване произхода на средствата.

Забележка:

Участник в процедура по възлагане н аобществена поръчка е клиент по смисълана ЗМИП (вж.§1 т.9 от ДР на ЗМИП).Горепосоченитео снования са импертаивнорегламентирани в ЗМИП и задължават Възложителя да изиска декларирането на съответните обстоятелства. Възложителят изисква декларирането на тези обстоятелства да се извършва с образец на декларации съгласно Правилника за прилагане на Закона за мерките за изпиране на пари.